7BP skatino stiprinti kompetenciją – įtraukė geriausius ES ir ES nepriklausančių šalių mokslininkus į daugiau nei 25 000 aukšto lygio tarpdisciplinių bendradarbiavimo projektų, kuriais pasiekta pasaulinės klasės mokslinių tyrimų rezultatų. Kadangi iki šiol 50 proc. tų projektų tebevykdomi, 7BP ex post vertinimo dokumente negalima pateikti išsamios 7BP rezultatų ir poveikio panoramos. Iki šiol pagal 7BP projektus paskelbta 170 000 publikacijų. Publikacijų aukštą reitingą turinčiuose leidiniuose dalis viršija ES ir JAV vidurkį. Ligšiolinis 7BP projektų rezultatas – 1 700 patentų ir 7 400 komercinio panaudojimo atvejų. 7BP per Europos mokslinių tyrimų tarybą (EMTT) skatino vykdyti novatoriškus mokslinius tyrimus. Aukščiausią mokslinę kompetenciją rodo publikacijų, kuriose pripažįstamas EMTT finansavimas, skaičius aukščiausią reitingą turinčiuose mokslo žurnaluose ir Nobelio premiją ar Fieldso medalį pelniusių EMTT dotacijų gavėjų skaičius.

Programa „Horizontas 2020“ orientuota į didžiųjų visuomenės uždavinių sprendimą. Tai vykdyti padeda į uždavinius orientuotas požiūris, skatinantis iš karto diegti naujai įgytas žinias. Siekiant užtikrinti nedelsiamą mokslinių tyrimų rezultatų diegimą, programoje „Horizontas 2020“ laikomasi visaapimančio požiūrio į mokslinius tyrimus ir inovacijas: remiama visa inovacijų grandinė nuo mažai tirtų sričių mokslinių tyrimų iki rinkai artimos veiklos, pavyzdžiui, vykdant bandomąją ir parodomąją veiklą. Be to, programa „Horizontas 2020“ principu „iš apačios į viršų“ pagrįstais veiksmais padeda didinti investicijas į mažai tirtų sričių mokslinius tyrimus. Programa sudaryta taip, kad pakaktų lankstumo reaguoti į naujus ir netikėtus uždavinius.

Bendras 7BP moterų vertintojų nuošimtis šiek tiek viršijo planinį 40 proc. rodiklį. Be to, moterys sudarė 38 proc. ataskaitose nurodyto 7BP darbuotojų skaičiaus.

Siekdama derėjimo su ES struktūrinių fondų programomis, Komisija toliau dirbs nacionalinių ir regioninių pažangiosios specializacijos strategijų, kurios sudaro sąlygas jungti išteklius ir pasiekti kritinę masę bendrų prioritetų labui, klausimu. Į „iš apačios į viršų“ principu vykdomą verslumo galimybių paieškos procesą, per kurį artimiausiais metais bus rengiamos ir rutuliojamos pažangiosios specializacijos strategijos, bus įsukti visi pagrindiniai mokslinių tyrimų ir inovacijų dalyviai. Reikia aiškios informacijos, kaip veikia įvairios ES finansavimo programos. Todėl Komisija parengė politikos formuotojų ir įgyvendinančiųjų įstaigų vadovą, kuris padės siekti sinergijos ir derinti skirtingus fondus, ir sukūrė naują dalyvių portalą, kuriame dalyviams pateikiamos išsamios gairės, kaip pateikti projekto paraišką ir kaip projektą valdyti pagal programą „Horizontas 2020“. Be to, keletas JTI su Europos regioninės plėtros fondą administruojančiomis institucijomis pasirašė susitarimo memorandumus, pagal kuriuos kuriama struktūrinio bendradarbiavimo sistema.

Kalbant apie nacionalinių mokslinių tyrimų strategijų ir programų derinimą, programa „Horizontas 2020“ toliau stiprintos priemonės, kurios jau buvo plėtotos pagal 7BP, pavyzdžiui, Europos mokslinių tyrimų erdvės tinklų (ERA-NET) bendro finansavimo priemonė ir 185 straipsnio iniciatyvos, kad būtų toliau jungiami valstybių narių ištekliai, formuojamos bendros strateginių mokslinių tyrimų darbotvarkės, išvengiama dubliavimosi, įgyvendinami bendri kvietimai teikti pasiūlymus ir t. t. Be to, Komisija inicijavo pagal programą „Horizontas 2020“ vykdomos politikos rėmimo priemonę, kad padėtų valstybėms narėms įgyvendinti veiksmingas reformas, atitinkančias Europos mokslinių tyrimų erdvės prioritetus.

Bendrosios programos gali labai padėti derinti nacionalines mokslinių tyrimų strategijas ir programas. Be to, reikėtų suderinti įvairias ES priemones, kad būtų sprendžiami visuomenės uždaviniai, su kuriais susiduria Europa, ir užtikrinamas tęstinis investavimas į tuos sektorius, kuriuose Europa yra pasaulinio masto lyderė.

Be to, Komisija:

Be to, Komisija:

Kaip ir siūloma c rekomendacijoje, Komisija užtikrina skirtingų programos „Horizontas 2020“ prioritetų derėjimą, be kita ko, per horizontaliuosius aspektus, ir sukūrė efektyvius koordinavimo su vykdomosiomis agentūromis ir bendro taisyklių rinkinio nuoseklaus taikymo mechanizmus.

Komisija yra pasiryžusi nuosekliai taikyti bendrą programos „Horizontas 2020“ dalyvavimo ir sklaidos taisyklių rinkinį visiems programą įgyvendinantiems subjektams. Siekiant padėti koordinuoti ir įgyvendinti programą, Komisijoje įsteigtas bendras paramos centras. Jis teikia teisinės paramos, ex post audito, IT sistemų ir operacijų, veiklos procesų, informavimo apie programas ir jų duomenų teikimo paslaugas visiems programą „Horizontas 2020“ įgyvendinantiems generaliniams direktoratams, vykdomosioms agentūroms ir bendrosioms įmonėms. Efektyviai koordinuoti visus programą „Horizontas 2020“ įgyvendinančius subjektus yra nuolatinis svarbus uždavinys Komisijos darbotvarkėje ir Komisija stengiasi, kad šis darbas būtų kasdien atliekamas tinkamai.

Be to, Komisija:

Komisija sutinka su ALEG, kad ir kitos politikos kryptys ir taisyklės turėtų būti palankios inovacijoms. Todėl speciali mokslinių tyrimų ir inovacijų priemonė, numatyta Komisijos geresnio reglamentavimo dokumentų rinkinio poveikio vertinimo gairėse, sudarys Komisijai sąlygas užtikrinti, kad jos naujų teisės aktų pasiūlymai būtų palankūs inovacijoms. Be to, Komisija svarsto, ar ES lygmeniu sudaryti vadinamuosius inovacijų sandorius, kad būtų sprendžiamos reglamentavimo neaiškumo problemos, kurios stabdo partnerystės su suinteresuotosiomis šalimis inovacijas.

Komisija sutinka su ALEG, kad plačiosios visuomenės susidomėjimas programa ir apskritai aktyvesnis piliečių dalyvavimas mokslo procesuose yra svarbus aspektas. Įgyvendinant programą „Horizontas 2020“, piliečių ir kitų atitinkamų suinteresuotųjų šalių susidomėjimas žadinamas formuojant atsakingas mokslinių tyrimų ir inovacijų darbotvarkes ir labiau remiant viešinimo veiklą.

Komisija įgyvendino keletą priemonių, kuriomis prisidėjo prie komunikacijos apie moksliniams tyrimams ir inovacijoms skiriamos ES paramos poveikį ir aktualumą. Pagal programą „Horizontas 2020“ ES mokslinių tyrimų ir inovacijų finansavimo gavėjai privalo iniciatyviai kreiptis į nespecialistų auditorijas, kad parodytų joms savo darbo poveikį visuomenei. Pavyzdžiui, Europos tyrėjų nakties renginiais siekiama padidinti piliečių susidomėjimą moksliniais tyrimais ir inovacijomis.

Be to, Komisija labiau stengsis informuoti visuomenę apie mokslinių tyrimų rezultatus ir poveikį, be kita ko, aktyviau ir matomiau veikdama socialinėje žiniasklaidoje. Siekiant parodyti mokslo poveikį piliečių gyvinime internete yra skelbiamas ir nuolat atnaujinamas bendrosios programos sėkmės istorijų rinkinys.

Be to, Komisija aktyviau užtikrino atvirą prieigą prie recenzuotų 7BP mokslinių publikacijų. Įgyvendindama programą „Horizontas 2020“, Komisija nustatė, kad atvira prieiga prie mokslinių publikacijų yra privaloma, ir taip sudarė sąlygas be jokių kliūčių susipažinti su inovacijomis ir proveržiais, kurie pasiekti gavus ES finansavimą. Be to, Komisija atlieka bandomuosius programos „Horizontas 2020“ mokslinių tyrimų duomenų paviešinimo veiksmus, kai atvira prieiga nustatoma kaip standartinė sąlyga (tačiau suteikiant galimybę jos atsisakyti) ir reikalaujama duomenų valdymo planų.

Skaidrumas ir piliečių įtraukimas į ES politikos formavimą yra vieni iš pagrindinių Komisijos geresnio reglamentavimo darbotvarkės principų. Rengiant programą „Horizontas 2020“, plačiai konsultuotasi su suinteresuotosiomis šalimis. Komisija ir ateityje įtrauks suinteresuotąsias šalis į bendrųjų programų vertinimą ir rengimą.

Kaip ir siūloma d rekomendacijoje, Komisija skatino piliečius domėtis mokslu, įtraukdama juos į programos „Horizontas 2020“ rengimo procesą per specialią ir horizontaliojo pobūdžio programos „Horizontas 2020“ veiklą, kurios tikslas – labiau įtraukti piliečius, ir geriau informuodama apie galimą mokslo poveikį jų gyvenimui. Be to, Komisija: toliau didins atvirą prieigą prie mokslinių publikacijų ir duomenų; laikydamasi geresnio reglamentavimo darbotvarkės, įtrauks piliečius į mokslinių tyrimų ir inovacijų darbotvarkių rengimo procesus, orientuojamus į naudotojų poreikius, ypač kai bus rengiamos naujos bendrosios programos ir konkrečios darbo programos.

E rekomendacija: vykdyti strateginį programos stebėjimą ir vertinimą

Geresnio reglamentavimo dokumentų rinkinyje įtvirtintas sistemiškas ir nuoseklus modelis, taikytinas visiems Komisijos tarnybų atliekamiems vertinimams. Rinkinys užtikrins patikimą Komisijos vertinimų kokybės kontrolę ir vertinimų rezultatų panaudojimą formuojant politiką ateityje. Vertinimui taikomos geresnio reglamentavimo gairės užtikrina užsakytų vertinimų kokybės kontrolę. Tai atlikti padeda tvarkomieji komitetai ir standartizuotos kokybės vertinimo formos. Siekdama sudaryti skaidrius ir tikslius duomenų rinkinius, padėsiančius formuoti politiką remiantis įrodymais, Komisija toliau stengsis gerinti duomenų kokybę ir skirtingų procesų, įskaitant stebėjimą ir vertinimą, derėjimą.

Programoje „Horizontas 2020“ apibrėžti konkretūs pagrindiniai veiklos rodikliai, horizontaliųjų aspektų, įskaitant lyties ir tarptautinio bendradarbiavimo aspektus, rodikliai ir specialūs planiniai rodikliai, įskaitant tvarumo, klimato kaitos ir MVĮ rodiklius, kurie leidžia sistemingiau ir reguliariau palyginti programos „Horizontas 2020“ laimėjimus su padėtimi iki programos vykdymo pradžios.

Tačiau prireikia ne vienų metų, kol įgyvendinant projektą ar projektų kompleksą įgytos naujos žinios pritaikomos naujiems produktams, procesams ir paslaugoms ir kol jos padaro ekonominį ir socialinį poveikį ir poveikį aplinkai. Iki šiol tebevykdoma daugiau nei 50 proc. 7BP projektų. Todėl Komisija toliau teiks ataskaitas apie 7BP rezultatus metinėse programos „Horizontas 2020“ stebėjimo ataskaitose. Be to, laikydamasi programos „Horizontas 2020“ reglamento 32 straipsnio, Komisija programos „Horizontas 2020“ tarpinio vertinimo dokumente pateiks ilgalaikio ankstesnių bendrųjų programų poveikio ataskaitą.